Ehdotus Neuvoston asetus asetuksesta (EY) N:o 2597/97 poikkeamisesta Virossa tuotetun kulutukseen tarkoitetun maidon osalta /* KOM/2007/0048 lopull. - CNS 2007/0021 */





[pic] | EUROOPAN YHTEISÖJEN KOMISSIO | Bryssel 7.2.2007 KOM(2007) 48 lopullinen 2007/0021 (CNS) Ehdotus NEUVOSTON ASETUS asetuksesta (EY) N:o 2597/97 poikkeamisesta Virossa tuotetun kulutukseen tarkoitetun maidon osalta (komission esittämä) PERUSTELUT Neuvoston asetuksessa (EY) N:o 2597/97 vahvistetaan yleiset säännöt, jotka koskevat kulutukseen tarkoitetun maidon tuotantoa ja kaupan pitämistä. Asetukseen (EY) N:o 2597/97 on myönnetty useille jäsenvaltioille näiden pyynnöistä kuluttajien tottumuksiin perustuvia poikkeuksia, jotka koskevat kulutukseen tarkoitetun maidon rasvapitoisuutta. Nykyisellään poikkeus on voimassa kymmenelle jäsenvaltiolle. Kaikki poikkeukset Viroa lukuun ottamatta ovat voimassa vuoteen 2009. Virolle on myönnetty poikkeus asetuksesta (EY) N:o 2597/97 2,5 prosenttia rasvaa sisältävän kulutukseen tarkoitetun maidon osalta 30. huhtikuuta 2007 saakka. Poikkeus liittyy täysmaitoa (rasvapitoisuus vähintään 3,5 prosenttia) koskevaan vaatimukseen. Lähes 93 prosenttia Virossa tuotetusta ja kulutetusta kulutukseen tarkoitetusta maidosta on maitoa, jonka rasvapitoisuus on 2,5 prosenttia. Mainittua 2,5 prosentin maitoa voidaan pitää kaupan ainoastaan Virossa. Syy siihen, miksi Virolle myönnettiin asetukseen (EY) N:o 2597/97 poikkeus vain 30. huhtikuuta 2007 saakka – eikä vuoteen 2009 saakka kuten muille jäsenvaltioille – oli poliittinen/oikeudellinen. Virossa keskusteltiin liittymisneuvottelujen aikana samanlaisen poikkeuksen hakemisesta kuin mitä Suomella ja Ruotsilla on. Tätä ei kuitenkaan pidetty ensisijaisena seikkana, koska Suomen ja Ruotsin siirtymäaikojen piti päättyä vuonna 2004. Liittymisneuvottelujen päättymisen jälkeen ilmenikin, että Suomelle ja Ruotsille oli myönnetty poikkeukseen lisäaikaa vuoteen 2009 asti ja että eräät liittymässä olevat maat olivat hakeneet samaa siirtymäaikaa. Niinpä liittymisen jälkeen Viro oli tilanteessa, jossa monille muille jäsenvaltioille oli myönnetty poikkeukset vuoteen 2009 saakka. Niinpä Viro pyysi vuonna 2004 komissiota harkitsemaan mahdollisuutta asetuksesta (EY) N:o 2597/97 poikkeamiseen. Komissio antoikin liittymisasiakirjan 41 artikla huomioon ottaen asetuksen (EY) N:o 749/2004, jolla Virolle myönnetään lainsäädännön mukaisesti enintään kolmivuotinen poikkeus 41 artiklan mukaisten siirtymätoimenpiteiden soveltamiseksi. Viro on hiljattain pyytänyt komissiota ehdottamaan poikkeuksen voimassaolon jatkamista ainakin muille jäsenvaltioille myönnetyn vastaavan siirtymäajan loppuun (30. huhtikuuta 2009). Edellä esitetyn perusteella Viroa koskevan poikkeuksen voimassaoloaikaa olisi jatkettava 30. huhtikuuta 2009 saakka. 2007/0021 (CNS) Ehdotus NEUVOSTON ASETUS asetuksesta (EY) N:o 2597/97 poikkeamisesta Virossa tuotetun kulutukseen tarkoitetun maidon osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: (1) Poiketen siitä, mitä maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta 18 joulukuuta 1997 annetussa neuvoston asetuksessa (EY) N:o 2597/97[2] säädetään, siirtymävaiheen toimenpiteistä Virossa tuotetun kyseisessä maassa kulutukseen tarkoitetun maidon osalta 22 päivänä huhtikuuta 2004 annetussa komission asetuksessa (EY) N:o 749/2004[3] säädetään mahdollisuudesta toimittaa ja myydä Virossa tuotettua kulutukseen tarkoitettua maitoa, jonka rasvapitoisuus on 2,5 prosenttia. Poikkeuksen voimassaolo päättyy 30 päivänä huhtikuuta 2007. (2) Ottaen huomioon virolaisten kuluttajien tottumukset ja vaikeudet mukautua yhteisön sääntöihin sekä se, että useille muille jäsenvaltioille myönnettyjen vastaavien poikkeusten voimassaoloaika päättyy 30 päivänä huhtikuuta 2009, on asianmukaista pidentää sen poikkeuksen voimassaoloa, jonka perusteella Virossa voidaan toimittaa ja myydä Virossa tuotettua kulutukseen tarkoitettua maitoa, jonka rasvapitoisuus on 2,5 prosenttia, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 2597/97 3 artiklan 1 kohdan b alakohdassa säädetään, Virossa tuotettua kulutukseen tarkoitettua maitoa, jonka rasvapitoisuus on 2,5 prosenttia, voidaan toimittaa ja myydä Virossa kyseisen asetuksen 2 artiklan 1 kohdan mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 30 päivään huhtikuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | 1. | BUDJETTIKOHTA: 05 02 12 | MÄÄRÄRAHAT (oikaisukirjelmä/ATE 2007): 587 000 000 euroa | 2. | TOIMENPITEEN NIMI: Neuvoston asetus asetuksesta (EY) N:o 2597/97 poikkeamisesta Virossa tuotetun kulutukseen tarkoitetun maidon osalta | 3. | OIKEUSPERUSTA: EY:n perustamissopimuksen 37 artikla | 4. | TOIMENPITEEN TAVOITE: Jatkaa 30. huhtikuuta 2009 saakka nykyistä poikkeusta, jonka perusteella täysmaitona voidaan tuottaa ja pitää kaupan kulutukseen tarkoitettua maitoa, jonka rasvapitoisuus on 2,5 % eikä vaatimusten mukainen vähintään 3,5 %. | 5. | TALOUDELLISET VAIKUTUKSET | 12 KUUKAUDEN JAKSO (miljoonaa EUR) | KULUVA VARAINHOITO-VUOSI 2007 (miljoonaa EUR) | SEURAAVA VARAINHOITO-VUOSI 2008 (miljoonaa EUR) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUISTA LÄHTEISTÄ | p.m. | p.m. | p.m. | 5.1 | TULOT – EY:N OMAT VARAT (MAKSUT/TULLIT) – KANSALLISISTA TALOUSARVIOISTA | – | – | – | 2009 | 2010 | 2011 | 2012 | 5.0.1 | MENOARVIO | p.m. | p.m. | p.m. | p.m. | 5.1.1 | MENOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ EI | 6.2 | LISÄTALOUSARVION TARVE | KYLLÄ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ EI | HUOMAUTUKSIA: Ehdotuksella jatketaan nykyisen poikkeuksen voimassaoloa, minkä vuoksi sen talousarviovaikutukset eivät muutu edellisvuosista. Jos poikkeuksen voimassaoloa ei olisi jatkettu, Viron olisi täytynyt ryhtyä soveltamaan kulutukseen tarkoitettua maitoa koskevia vaatimuksia täysimääräisesti. Tällä olisi ollut vaikutusta Virossa kaupan pidettävän maidon tyyppiin ja sen myötä kulutukseen tarkoitetun maidon maitorasvapitoisuuteen. Jos tuloksena keskimääräinen rasvapitoisuus olisi alentunut, vointuotanto olisi saattanut hieman kasvaa. Kun otetaan kuitenkin huomioon, että kulutukseen tarkoitetun maidon vuosikulutus on Virossa keskimäärin 75 000–80 000 tonnia, vaikutus olisi ollut hyvin vähäinen, enintään muutamia satoja voitonneja. | [pic][pic][pic][pic][pic][pic] [1] EUVL C …, …, s. …. [2] EYVL L 351, 23.12.1997, s. 13. Asetus sellaisena kuin se on viimeksi muutettuna asetuksella (EY) N:o 1602/1999 (EYVL L 189, 22.7.1999, s. 43). [3] EUVL L 118, 23.4.2004, s. 5.